Danmark i Eurovision Song Contest

**[[Danmark]]** debuterte i **[[Eurovision Song Contest]]** i 1957 som det fyrste nordiske landet. Danmark vart òg det fyrste nordiske vinnarlandet då Grethe og Jørgen Ingmann vann med «Dansevise» i 1963. I åra 1967 til 1977 heldt Danmark seg borte frå Eurovision Song Contest, og landet måtte stå over tevlinga i 1994, 1996, 1998 og 2003 på grunn av dårlege plasseringar åra før. Like fullt er Danmark eit av dei mest suksessrike landa i Eurovision Song Contest med tre sigrar, ein andreplass og tre tredjeplassar. Danmark har kommet på sisteplass éin gong, i Eurovision Song Contest 2002. Sidan innføringa av semifinalar i 2004 har Danmark kvalifisert seg til finalen ved 12 av 20 anledningar.

## Historikk
Det er Danmarks Radio (DR) som har senderettane til Eurovision Song Contest i Danmark. Allereie i den fyrste utgåva av Eurovision Song Contest i 1956 hadde Danmark planar om å delta, men DR rakk ikke påmeldingsfristen. Det samme skjedde med Austerrike og Storbritannia, og berre sju land deltok i den fyrste utgåva av tevlinga. 

Debuten til Danmark kom dimed i 1957, som det fyrste av dei nordiske landet. Birthe Wilke og Gustav Winckler song Danmark inn til en tredjeplass med «Skibet skal sejle i nat». Duoen avslutta framføringa med eit langt og inderleg kyss som har blitt eit minneverdig augeblikk i tevlingas historie.

### Fyrste nordiske siger
Danmark hadde ein god start med topp ti-plasseringar kvart einaste år fram til 1966. I 1963 kom landets, og Nordens, fyrste siger med «Dansevise» av Grethe og Jørgen Ingmann. Men sigeren fekk ein trong fødsel. Den norske juryen var nemleg ikkje klar med poenga sine då Noreg vart kalt opp under avrøystinga. I kaoset las difor Roald Øyen opp feil poeng og måtte be programleiaren om å få komme tilbake seinare i avrøystinga. På slutten av avrøystinga leia Sveits, med Danmark på andreplass. Då dei korrekte norske poenga ble lesne opp, bytta Sveits og Danmark plass, slik at Danmark vann tevlinga to poeng foran Sveits.

Den norske juryen vart seinare skulda for å ha hjelpt eit naboland til siger, og Sveits protesterte mot resultatet. Men NRK avviste skuldingane og understreka at den norske juryen hadde gitt riktige poeng. Årsaka til kaoset var at det norske telleapparatet rett og slett ikkje var ferdige med å telle opp røystene då Noreg vart kalla opp. Ikkje berre var røystene feil, men ein stressa Øyen las også opp poenga på feil måte. Då Noreg vart kalla opp igjen på slutten av avrøystinga, var resultata frå den norske juryen klare og korrekte. «Vi har god samvittighet med hensyn til resultatet. De 20 jurymedlemmenes stemmesedler ligger i fjernsynet til kontroll om nødvendig», bedyra Odd Grythe frå NRK.

### Aukande misnøye
Utover i 1960-åra vaks det fram ei aukande misnøye mot tevlinga i delar av det danske kultur- og musikklivet. Også i DR var skepsisen stor, og fleire gongar i 1960-åra vurderte kanalen å trekkje seg frå Eurovision Song Contest. I 1966 vart Danmark berre nummer 14 av 18 med «Stop – mens legen er go'». Ironisk nok vart denne songen også den siste danske deltakerlåten på elleve år. Den nye underhaldingssjefen i DR, Niels Jørgen Kaiser, meinte tevlinga ikkje heldt høg nok «kulturell verdi», og Danmark trekte seg frå tevlinga i 1967. Fyrst elleve år seinare, i 1978, kom Danmark tilbake igjen.

Ei liknande misnøye mot Eurovision Song Contest fantes også i Norge, og denne misnøya nådde sitt klimaks etter den norske finalen i Melodi Grand Prix i 1969. Bråket som følgde, og den aukande misnøya mot tevlingas form, var truleg ein medverkande årsak til at NRK trekte seg frå Eurovision Song Contest i 1970. Men Noreg var likevel tilbake igjen i 1971.

### Oppturar og nedturar

I 1980-åra vart Danmark igjen eit av de beste landa i tevlinga, med fire topp fem-plasseringar i perioden 1984 til 1989. I 1990-åra vart resultata dårlegare, og Danmark måtte stå over i 1994 etter ein dårleg plassering året før. I 1996 vart landet slått ut i førehandskvalifiseringa til EBU, og i 1998 måtte Danmark stå over nok ein gong på grunn av dei dårlege plasseringane åra før.

I 1999 snudde resultata, og i 2000 vann Danmark sin fyrste siger på 37 år med Olsen Brothers og «Fly on the Wings of Love». På heimebane i 2001 fekk Danmark ein sterk andreplass, men året etter kom Danmark på sisteplass for fyrste gang. Dimed måtte Danmark stå over tevlinga igjen i 2003.

I 2010 gjekk Danmark inn i ein ny sterk periode og fekk sin tredje siger i 2013 med Emmelie de Forest og «Only Teardrops», og ein ny topp 10-plassering følgde på heimebane i 2014.

### Fallet frå 2015
Frå 2015 gjekk Danmark inn i ein langt svakare periode, med berre fire finaledeltakingar.

I 2015 vart Danmark slegne ut i semifinalen for fyrste gang på åtte år, og det same skjedde i året etter. I 2017 klarte Danmark så vidt å kvalifisere seg til finalen for fyrste gang på tre år, men enda som nummer 20 av 26 i finalen. I 2018 snudde resultata igjen, då Rasmussen vart nummer 9 i finalen – det beste resultatet til Danmark på fire år.

I fire år på rad, i perioden 2021–2024, vart Danmark slegne ut i semifinalen, som det einaste av dei fem nordiske landa. Nedturen blei i Danmark omtala som ein av «de største nedtursperioder i dansk grandprix-historie i Eurovision», og ei «historisk nedsmeltning». Dei dårlege resultata blei møtt med stor kritikk, der fleire danske musikarar og ekspertar meinte DR hadde feil innstilling til konkurransen. Mens DR meinte Dansk Melodi Grand Prix var til for å velje Danmarks eigen song, meinte Eurovision-ekspertane at konkurransen burde fokusere på å velje bidrag som kan gjere det bra i ein internasjonal marknad. Også det nye kommentatorteamet til DR fekk i 2022 kritikk frå fans og sjåarar for å vere «dårlig forberedt og kunnskapsløse» om konkurransen.

## Bidraga

## Røystehistorikk (1957-2021)

 

## Galleri

File:Birthe Wilke & Gustav Winckler.jpg|Birthe Wilke & Gustav Winckler, Danmarks fyrste representantar i 1957
File:Jørgen & Grethe Ingmann.jpg|Grethe og Jørgen Ingmann etter Danmarks fyrste siger i 1963
File:ESC 2007 Denmark - DQ - Drama Queen.jpg|DQ i Helsingfors (2007)
File:Simon Mathew, Denmark, Eurovision 2008.jpg|Simon Mathew i Beograd (2008)
File:Denmark at ESC 2011.jpg|A Friend In London i Düsseldorf (2011)
File:ESC2013 - Denmark 03.jpg|Emmelie de Forest i Malmö (2013)
File:ESC2014 - Denmark 03.jpg|Basim i København (2014) 
File:20150515 ESC 2015 Anti Social Media 7459.jpg|Anti Social Media i Wien (2015)
File:ESC2016 - Denmark 16.jpg|Lighthouse X i Stockholm (2016)
File:Anja (Denmark). Photo 330.jpg|Anja Nissen i Kiev (2017)
File:ESC2018 - Denmark 02.jpg|Rasmussen i Lisboa (2018)
File:ESC2019 - Denmark 02.jpg|Leonora i Tel Aviv (2019)
File:Saba Eurovision Song Contest 2024 Final Malmö dress rehearsal semi 2 03.jpg|Saba i Malmö (2024

## Eurovision Song Contest i Danmark

**[[Congratulations: 50 Years of the Eurovision Song Contest]]**

## Sjå òg
* Danmark i Junior Eurovision Song Contest
* Dansk Melodi Grand Prix

## Kjelder

----
**Denne artikkelen byggjer på «[[:nb:Danmark i Eurovision Song Contest|Danmark i Eurovision Song Contest]]» frå ,  den 15. april 2022.*  

## Bakgrunnsstoff
*Den offisielle nettsida til Eurovision Song Contest
*Danmark i Eurovision Song Contest